### **БҰҰ Ғаламдық шартының он қағидаты**

Адам құқықтары, еңбек қатынастары, қоршаған ортаны қорғау және сыбайлас жемқорлыққа қарсы күрес саласындағы Ғаламдық шарттың он қағидатында жалпыға бірдей ымыра қолданылған және олар мыналардың негізінде құрылған:

* Жалпыға бірдей адам құқығы декларациясы
* Халықаралық еңбек ұйымының Өндірістегі негіз қалаушы қағидаттар мен құқықтар туралы декларациясы
* Қоршаған орта және даму жөніндегі Рио-де-Жанейро декларациясы
* БҰҰ-ның сыбайлас жемқорлыққа қарсы конвенциясы

#### Адам құқықтары

1-қағидат: Іскерлік орта халықаралық деңгейде жарияланған адам құқықтарын қолдап, құрметтеуі тиіс; және

2-қағидат: Іскерлік ортаның адам құқықтарының бұзылуына қатысы болмауы тиіс.

#### Еңбек қатынастары

3-қағидат: Іскерлік орта бірлестік бостандығын қолдап, ұжымдық шарттарды жасасу құқығын іс жүзінде мойындауы тиіс;

4-қағидат: Іскерлік орта мәжбүрлі және міндетті еңбектің барлық нысандарын жоюды қолдауы тиіс;

5-қағидат: Іскерлік орта балалар еңбегін түбегейлі жоюды қолдауы тиіс; және

6-қағидат: Іскерлік орта еңбек пен жұмыспен қамту саласындағы кемсітушіліктің жойылуын қолдауы тиіс.

#### Қоршаған орта

7-қағидат: Іскерлік орта алдын ала сақтану қағидасына негізделген экология мәселелерінің ұстанымын қолдауы тиіс;

8-қағидат: Іскерлік орта қоршаған ортаның жай-күйіне жауапкершілікті арттыруға бағытталған бастамаларды көтеруі тиіс; және

9-қағидат: Іскерлік орта экологиялық қауіпсіз технологиялардың дамуы мен таралуына жәрдемдесуі тиіс.

#### Сыбайлас жемқорлыққа қарсы іс-әрекет

10-қағидат: Іскерлік орта сыбайлас жемқорлықтың барлық нысандарына, соның ішінде бопсалау мен парақорлыққа қарсы тұруы тиіс.